**Sprendimas**

**projektas**

**reg. Nr. T-134**

**2.3. darbotvarkės klausimas**

**DĖL MOKESČIO UŽ VAIKŲ UGDYMĄ PASVALIO RAJONO ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 70 straipsnio 11 dalimi, Pasvalio savivaldybės taryba nusprendžia:

1. Patvirtinti Mokesčio už vaikų ugdymą Pasvalio rajono švietimo įstaigose, vykdančiose ikimokyklinio ir priešmokyklinio ugdymo programas, tvarkos aprašą (pridedama).

2. Pripažinti netekusiu galios Pasvalio rajono savivaldybės tarybos 2016 m. lapkričio 23 d. sprendimą Nr. T1-225 „Dėl mokesčio už vaikų išlaikymą Pasvalio rajono ugdymo įstaigose, vykdančiose ikimokyklinio ir priešmokyklinio ugdymo programas, tvarkos aprašo patvirtinimo“ (su visais aktualiais pakeitimais).

3. Sprendimas įsigalioja nuo 2019 m. liepos 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto sk. vedėjas

dr. Gvidas Vilys

2019-06-07

Suderinta DVS Nr. RTS-146

Pasvalio rajono savivaldybės tarybai

**AIŠKINAMASIS RAŠTAS**

**DĖL MOKESČIO UŽ VAIKŲ UGDYMĄ PASVALIO RAJONO ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO**

2019-06-07

Pasvalys

**1. Problemos esmė.**

Patvirtinti Mokesčio už vaikų ugdymą Pasvalio rajono švietimo įstaigose, vykdančiose ikimokyklinio ir priešmokyklinio ugdymo programas, tvarkos aprašą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Keičiant tvarkos aprašą bus įgyvendintos Pasvalio rajono savivaldybės kontrolieriaus rekomendacijos; patikslintos nuostatos, susijusios su Lietuvos Respublikos sveikatos apsaugos ministro 2019 m. gegužės 14 d. įsakymu Nr. V-568 „Dėl Lietuvos Respublikos sveikatos apsaugos ministro 1999 m. lapkričio 29 d. įsakymo Nr.515 „Dėl sveikatos priežiūros įstaigų veiklos apskaitos ir atskaitomybės tvarkos“ pakeitimo“ ir Lietuvos Respublikos vaiko teisių apsaugos pagrindų įstatymo pasikeitimais.

Tvarkos aprašo projektas nagrinėtas ir derintas su šveitimo įstaigų vadovais.

**3. Skaičiavimai, išlaidų sąmatos, finansavimo šaltiniai.**

Šiuo metu Sprendimo projekto įgyvendinimui lėšų nereikia*.*

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA.

Mokesčio už vaikų ugdymą Pasvalio rajono švietimo įstaigose, vykdančiose ikimokyklinio ir priešmokyklinio ugdymo programas, tvarkos aprašo lyginamasis variantas.

Švietimo ir sporto skyriaus vedėjas dr. Gvidas Vilys

PATVIRTINTA
Pasvalio rajono savivaldybės tarybos
2019 m. birželio d. sprendimu Nr. T1 - .

**DĖL MOKESČIO UŽ VAIKŲ UGDYMĄ PASVALIO RAJONO ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už vaikų ugdymą Pasvalio rajono švietimo įstaigose, vykdančiose ikimokyklinio ir priešmokyklinio ugdymo programas (toliau – Švietimo įstaigos), tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo, ugdymo priemonių ir kitoms reikmėms įsigyti mokesčio nustatymą, lengvatų taikymą ir dokumentų pateikimą, mokesčio surinkimo tvarką (pakoreguota atsižvelgiant į Aprašo skyrių išdėstymą).

2. Šiuo Aprašu vadovaujasi Švietimo įstaigos, vykdančios ikimokyklinio, priešmokyklinio ugdymo programas, kurių savininkas yra Pasvalio rajono savivaldybės taryba.

3. Apraše vartojamos sąvokos atitinka Lietuvos Respublikos civiliniame kodekse, Lietuvos Respublikos švietimo ir Lietuvos Respublikos vaiko teisių apsaugos pagrindų įstatymuose taikomas sąvokas.

**II SKYRIUS**

**MOKESČIO UŽ VAIKŲ UGDYMĄ NUSTATYMAS**

4. Mokestis už vaikų ugdymą susideda iš mėnesinio mokesčio už ugdymo aplinkos (inventoriui, ugdymo priemonėms įsigyti ir kitoms reikmėms tenkinti) išlaikymą ir mokesčio už vaiko maitinimo paslaugas. Mokestis už vaikų ugdymą apskaičiuojamas padauginus vienos dienos maitinimo paslaugos mokestį iš lankytų (nelankytų ir nepateisintų) dienų skaičiaus ir pridėjus ugdymo aplinkos išlaikymo mėnesinį mokestį.

4.1. Vienos dienos vaiko maitinimo paslaugos mokestį (toliau – mokestis už maitinimą) sudaro išlaidos už maisto produktus (įskaitant prekių pirkimo pridėtinės vertės mokestį). Mokesčio dydis kinta priklausomai nuo tėvų (globėjų) pasirinkto 1, 2, 3 arba 4 kartų per dieną maitinimo skaičiaus. Jeigu vaikas įstaigoje ugdomas daugiau nei 4 val., 1 maitinimas per dieną yra privalomas.

4.2. Mėnesinį mokestį už ugdymo aplinkos išlaikymą (toliau – mokestis už aplinką) sudaro ugdymo aplinkai reikalingos išlaidos (patalynei skalbti, higienos priemonėms, medžiagoms patalpų priežiūrai, inventoriui, ugdymo priemonėms įsigyti ir kt.).

5. Mokesčio už maitinimą dydis Švietimo įstaigose:

|  |  |  |  |  |  |
| --- | --- | --- | --- | --- | --- |
| Grupė | Pusryčiai (Eur) | Pietūs (Eur) | Pavakariai (Eur) | Vakarienė (Eur) | Iš viso(Eur) |
| Lopšelio grupės vaikams | 0,45 | 0,83 | 0,38 | 0,38 | 2,04 |
| Darželio grupės vaikams | 0,53 | 0,94 | 0,38 | 0,45 | 2,30 |
| 24 val. Lopšelio grupės vaikams | 0,53 | 0,84 | 0,38 | 0,45 | 2,20 |
| 24 val. Darželio ir priešmokyklinės grupės vaikams | 0,53 | 0,94 | 0,38 | 0,60 | 2,45 |
| Priešmokyklinės grupės vaikams, lankantiems visą dieną ir negaunantiems nemokamo maitinimo  | 0,53 | 0,94 | 0,38 | 0,45 | 2,30 |

6. Tėvai (globėjai) pasirenka savo vaikų maitinimo vieną variantą visam mėnesiui – 1, 2, 3 arba 4 kartus per dieną.

7. Apie planuojamus kito mėnesio vaiko maitinimo pakeitimus tėvai raštu privalo informuoti Švietimo įstaigą iki einamojo mėnesio priešpaskutinės darbo dienos.

8. Tėvai (globėjai), kurių vaikai ugdomi pagal ikimokyklinio ir priešmokyklinio ugdymo programas, moka:

8.1. nustatytą 1, 2, 3 arba 4 kartų per dieną maitinimo mokestį už kiekvieną lankytą ir už nelankytą, bet nepateisintą dieną;

8.2. 6 Eur mokestį už aplinką. Mokesčio dydis nepriklauso kiek dienų per savaitę vaikas lankė Švietimo įstaigą ir yra mokamas už kiekvieną mėnesį, kol nėra nutraukiama ugdymo sutartis.

9. Mokestis už aplinką netaikomas:

9.1. jeigu vaikas ugdomas pagal ikimokyklinio ar priešmokyklinio ugdymo modelį, kurio veiklos trukmė yra ne ilgiau kaip 4 val. per dieną;

9.2. jei vaikas vasaros sezono metu (birželio–rugpjūčio mėn.) nelanko Švietimo įstaigos.

10. Tėvai (globėjai) pateikę prašymus dėl vaiko ugdymo vasaros sezono metu dirbančiai ugdymo įstaigai, moka maitinimo mokestį, mokestį už aplinką, už lankytas ir nelankytas be pateisinamos priežasties, dienas.

**III SKYRIUS**

**MOKESČIO UŽ VAIKŲ MAITINIMĄ LENGVATŲ TAIKYMAS IR DOKUMENTŲ PATEIKIMAS**

11. Tėvai (globėjai), kurių vaikai ugdomi pagal ikimokyklines ir priešmokyklines ugdymo programas, Švietimo įstaigose moka 50 proc. nustatyto mokesčio už maitinimą dydžio, jei:

11.1. vaikai turi nustatytą vidutinį ar sunkų neįgalumo lygį;

11.2. vaikų tėvai (globėjai) pagal Lietuvos Respublikos piniginės socialinės paramos nepasiturintiems gyventojams įstatymą gauna socialines pašalpas (pagal prašymą);

11.3. vaikai ugdomi savaitinėse grupėse ir jų šeimos patiria socialinę riziką (pagal prašymą ir Pasvalio socialinių paslaugų centro pateiktas pažymą);

11.4. šeima augina tris ir daugiau vaikų iki 18 metų arba vyresnių, jeigu jie mokosi pagal bendrojo ugdymo programą (pagal prašymą ir šeimos sudėtį patvirtinantį dokumentą / pažymą apie vyresnių nei 16 metų vaikų mokymąsi);

11.5. kai tėvai (tėvas arba motina) atlieka privalomąją karo tarnybą (pagal prašymą ir pažymą);

11.6. vaiko abiem tėvams (globėjams) nustatytas ne didesnis nei 40 procentų darbingumo lygis (pagal prašymą ir medicininę pažymą).

12. Mokestis už vaikų maitinimą nemokamas, jeigu vaikas nelanko Švietimo įstaigos dėl šių priežasčių:

12.1. dėl vaiko ligos (pagal tėvų prašymą);

12.2. tėvų (globėjų) atostogų metu (pagal prašymą ir pažymą);

12.3. vasaros sezono metu (birželio–rugpjūčio mėn.)(pagal prašymą);

12.4. tėvystės, motinos nėštumo ir gimdymo atostogų metu (pagal prašymą ir pažymą);

12.5. esant 20 laipsnių šalčio ar žemesnei oro temperatūrai, epidemijai, karantinui, stichinių nelaimių metu;

12.6. jeigu Švietimo įstaigose vyksta remonto darbai ir nėra sudarytų sąlygų vaikams ugdytis;

12.7. jeigu priešmokyklinio amžiaus vaikas nelanko ugdymo įstaigos mokinių rudens, žiemos, pavasario atostogų metu (pagal prašymą);

12.8. kai tėvams (globėjams) suteikiamos Lietuvos Respublikos darbo kodekso 138 straipsnyje numatytos papildomos poilsio dienos per mėnesį (pagal prašymą ir pažymą).

13. Dokumentai, kurių pagrindu taikomos lengvatos, pateikiami priimant vaiką į Švietimo įstaigą. Kiekvienais metais iki rugsėjo 25 dienos tikslinamos aplinkybės, dėl kurių turi būti taikoma lengvata, pateikiant dokumentus. Pasikeitus aplinkybėms, dėl kurių buvo taikyta lengvata, ne vėliau kaip per mėnesį, pateikiami nauji dokumentai. Laiku nepateikus dokumentų, mokestis mokamas bendra tvarka.

**IV SKYRIUS**

**MOKESČIO SURINKIMAS**

14. Tėvai (globėjai) atsako už pateikiamų dokumentų ir informacijos teisingumą teisės aktų nustatyta tvarka.

15. Mokestis už vaikų ugdymą turi būti mokamas už praėjusį mėnesį iki einamojo mėnesio 25 dienos.

16. Švietimo įstaigos direktorius atsako, kad tėvai (globėjai) mokestį už vaikų ugdymą mokėtų nustatytu laiku. Nesumokėjus mokesčio ilgiau kaip 2 mėnesius, direktorius turi teisę išbraukti vaiką iš Švietimo įstaigos sąrašų ir nutraukti ugdymo sutartį, prieš savaitę raštu įspėjęs tėvus (globėjus).

17. Įmokos ir skolos apskaitomos ir išieškomos Lietuvos Respublikos teisės aktų nustatyta tvarka.

18. Švietimo įstaigų darbuotojams, pageidaujantiems ir neturintiems galimybės maitintis kitose viešojo maitinimo įstaigose, sudaromos sąlygos maitintis Švietimo įstaigoje, nustatant įkainį, 20 proc. didesnis už Aprašo 5 punkte nustatytą didžiausią atitinkamą mokesčio dydį.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Lyginamasis variantas*

**DĖL MOKESČIO UŽ VAIKŲ ~~IŠLAIKYMĄ~~ UGDYMĄ PASVALIO RAJONO ~~UGDYMO~~ ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už vaikų ~~išlaikymą~~ **ugdymą** Pasvalio rajono ~~ugdymo~~ **švietimo** įstaigose, vykdančiose ikimokyklinio ir priešmokyklinio ugdymo programas (toliau – ~~Ugdymo~~ **Švietimo** įstaigos), tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo, ugdymo priemonių ir kitoms reikmėms įsigyti mokesčio nustatymą, mokesčio surinkimo tvarką, lengvatų taikymą ir dokumentų pateikimą.

**2. Šiuo Aprašu vadovaujasi Švietimo įstaigos, vykdančios ikimokyklinio, priešmokyklinio ugdymo programas, kurių savininkas yra Pasvalio rajono savivaldybės taryba.**

**3. Apraše vartojamos sąvokos atitinka Lietuvos Respublikos civiliniame kodekse, Švietimo ir Vaiko teisių apsaugos pagrindų įstatymuose taikomas sąvokas.**

**II SKYRIUS**

**MOKESČIO UŽ VAIKŲ ~~IŠLAIKYMĄ~~ UGDYMĄ NUSTATYMAS**

4. Mokestis už vaikų ~~išlaikymą~~ **ugdymą** susideda iš mėnesinio mokesčio už ugdymo aplinkos **(inventoriui, ugdymo priemonėms įsigyti ir kitoms reikmėms tenkinti)** ~~ir~~ ~~priemonių~~ išlaikymą **ir** mokesčio už vaiko maitinimo paslaugas. Mokestis už vaikų ~~išlaikymą~~ **ugdymą** apskaičiuojamas padauginus vienos dienos maitinimo įkainį iš lankytų (nelankytų ir nepateisintų) dienų skaičiaus ir pridėjus ugdymo aplinkos mėnesinį mokestį.

4.1. Vienos dienos vaiko maitinimo paslaugos mokestį sudaro išlaidos už **maisto** produktus (įskaitant prekių pirkimo pridėtinės vertės mokestį). Mokesčio dydis už **maisto** produktus kinta priklausomai nuo tėvų (globėjų~~, rūpintojų~~) pasirinkto 1, 2, 3 arba 4 kartų per dieną maitinimo skaičiaus. Jeigu vaikas įstaigoje ugdomas daugiau nei 4 val., 1 maitinimas per dieną yra privalomas.

4.2. Įkainį už ugdymo aplinkos ~~ir priemonių~~ išlaikymą sudaro ugdymo aplinkai reikalingos išlaidos (patalynei skalbti, higienos priemonėms, medžiagoms patalpų priežiūrai, inventoriui, **ugdymo priemonėms** įsigyti ir kt.).

5. Mokesčio dydis už maitinimą ~~Ugdymo~~ **Švietimo** įstaigose:

|  |  |  |  |  |  |
| --- | --- | --- | --- | --- | --- |
| Grupė | Pusryčiai (Eur) | Pietūs (Eur) | Pavakariai (Eur) | Vakarienė (Eur) | Iš viso(Eur) |
| Lopšelio grupės vaikams | 0,45 | 0,83 | 0,38 | 0,38 | 2,04 |
| Darželio grupės vaikams | 0,53 | 0,94 | 0,38 | 0,45 | 2,30 |
| 24 val. Lopšelio grupės vaikams | 0,53 | 0,84 | 0,38 | 0,45 | 2,20 |
| 24 val. Darželio ir priešmokyklinės grupės vaikams | 0,53 | 0,94 | 0,38 | 0,60 | 2,45 |
| Priešmokyklinės grupės vaikams, lankantiems visą dieną ir negaunantiems nemokamomaitinimo  | 0,53 | 0,94 | 0,38 | 0,45 | 2,30 |

6. Tėvai (globėjai~~, rūpintojai~~) pasirenka savo vaikų maitinimo vieną variantą visam mėnesiui – 1, 2, 3 arba 4 kartus per dieną.

7. Apie planuojamus kito mėnesio vaiko maitinimo pakeitimus tėvai **raštu** privalo informuoti ~~Ugdymo~~ **Švietimo** įstaigą iki einamojo mėnesio priešpaskutinės **darbo** dienos.

8. Tėvai (globėjai, ~~rūpintojai) ,~~kurių vaikai ugdomi pagal ikimokyklinio ir priešmokyklinio ugdymo programas, moka:

8.1. nustatytą 1, 2, 3 arba 4 kartų per dieną vaikų maitinimo mokestį už kiekvieną lankytą ir už nelankytą, bet nepateisintą dieną;

8.2. 6 Eur mokestį už **ugdymo aplinkos išlaikymą per** mėnesį ~~inventoriui, ugdymo priemonėms įsigyti ir kitoms reikmėms tenkinti~~. Mokesčio dydis nepriklauso kiek dienų per savaitę vaikas lankė ~~Ugdymo~~ **Švietimo** įstaigą ir yra mokamas už kiekvieną mėnesį, kol nėra nutraukiama ugdymo sutartis.

9. Mokestis už **ugdymo aplinkos išlaikymą** netaikomas:

9.1. jeigu vaikas ugdomas pagal ikimokyklinio ar priešmokyklinio ugdymo modelį, kurio veiklos trukmė yra ne ilgiau kaip 4 val. per dieną;

**9.2. jei vaikas vasaros sezono metu (birželio – rugpjūčio mėn.) nelanko Švietimo įstaigos.**

10. Tėvai (globėjai, ~~rūpintojai)~~ pateikę prašymus dėl vaiko ugdymo vasaros sezono metu dirbančiai ugdymo įstaigai, moka mokestį už vaiko maitinimą, ~~ugdymo priemones~~ **ugdymo aplinkos išlaikymą**, už lankytas ir nelankytas be pateisinamos priežasties, dienas.

**III SKYRIUS**

**MOKESČIO UŽ VAIKŲ MAITINIMĄ LENGVATŲ TAIKYMAS IR DOKUMENTŲ PATEIKIMAS**

11. Tėvai (globėjai, ~~rūpintojai),~~ kurių vaikai ugdomi pagal ikimokyklines ir priešmokyklines ugdymo programas, ~~Ugdymo~~ **Švietimo** įstaigose moka 50 proc. nustatyto mokesčio už vaikų maitinimą dydžio, jei:

11.1. vaikai turi nustatytą vidutinį ar sunkų neįgalumo lygį;

11.2. vaikų tėvai (globėjai, ~~rūpintojai)~~ pagal Lietuvos Respublikos piniginės socialinės paramos nepasiturintiems gyventojams įstatymą gauna socialines pašalpas **(pagal prašymą);**

11.3. vaikai ugdomi savaitinėse grupėse **ir jų šeimos patiria socialinę riziką (pagal prašymą ir Pasvalio socialinių paslaugų centro pateiktas pažymą);**

11.4. šeima augina tris ir daugiau vaikų **iki 18 metų arba vyresnių, jeigu jie mokosi pagal bendrojo ugdymo programą (pagal prašymą ir šeimos sudėtį patvirtinantį dokumentą / pažymą apie vyresnių nei 16 metų vaikų mokymąsi)**;

11.5. kai tėvai (tėvas arba motina) atlieka privalomąją karo tarnybą **(pagal prašymą ir pažymą);**

**11.6. vaiko abiem tėvams (globėjams) nustatytas ne didesnis nei 40 procentų darbingumo lygis (pagal prašymą ir medicininę pažymą).**

12. Mokestis nemokamas, jeigu vaikas nelanko ~~Ugdymo~~ **Švietimo** įstaigos dėl šių priežasčių:

12.1. dėl vaiko ligos **(pagal tėvų prašymą);**

12.2. tėvų (globėjų~~, rūpintojų~~) atostogų metu ~~(~~pagal ~~tėvų (globėjų, rūpintojų)~~ prašymą ir pažymą);

12.3. vasaros sezono metu (birželio–rugpjūčio mėn.)(pagal prašymą);

12.4. tėvystės, motinos nėštumo ir gimdymo atostogų metu(pagal prašymą ir pažymą);

12.5. esant 20 laipsnių šalčio ar žemesnei oro temperatūrai, epidemijai, karantinui, stichinių nelaimių metu;

12.6. jeigu ~~Ugdym~~o **Švietimo** įstaigose vyksta remonto darbai ir nėra sudarytų sąlygų vaikams ugdytis;

12.7. jeigu priešmokyklinio amžiaus vaikas nelanko ugdymo įstaigos mokinių rudens, žiemos, pavasario atostogų metu (pagal prašymą).

**12.8. kai tėvams (globėjams~~, rūpintojams~~)** **suteikiamos Lietuvos Respublikos darbo kodekso 138 straipsnyje numatytos papildomos poilsio dienos per mėnesį (pagal prašymą ir pažymą).**

13. Dokumentai, kurių pagrindu taikomos lengvatos, pateikiami priimant vaiką į ~~ugdymo~~ **Švietimo** įstaigą. Kiekvienais metais iki rugsėjo **25** ~~30~~ dienos tikslinamos aplinkybės, dėl kurių turi būti taikoma lengvata, pateikiant dokumentus. Pasikeitus aplinkybėms, dėl kurių buvo taikyta lengvata, ne vėliau kaip per mėnesį, pateikiami nauji dokumentai. Laiku nepateikus dokumentų, mokestis mokamas bendra tvarka.

**IV SKYRIUS**

**MOKESČIO SURINKIMAS**

14. Tėvai (globėjai, ~~rūpintojai)~~ teisės aktų nustatyta tvarka, atsako už pateikiamų dokumentų ir informacijos teisingumą.

15. Vaikų ~~išlaikymo~~ ugdymo mokestis turi būti mokamas už praėjusį mėnesį iki einamojo mėnesio 25 dienos.

16. ~~Ugdymo~~ **Švietimo** įstaigos direktorius atsako, kad tėvai (globėjai, ~~rūpintojai)~~ mokestį už vaikų ~~išlaikymą~~ ugdymą mokėtų nustatytu laiku. Nesumokėjus mokesčio ilgiau kaip 2 mėnesius, direktorius turi teisę išbraukti vaiką iš ~~Ugdymo~~ **Švietimo** įstaigos sąrašų ir nutraukti ugdymo sutartį, prieš savaitę raštu įspėjęs tėvus (globėjus~~, rūpintojus~~).

17. Įmokos ir skolos apskaitomos ir išieškomos Lietuvos Respublikos teisės aktų nustatyta tvarka.

18. Ikimokyklinio ugdymo įstaigų darbuotojams, pageidaujantiems ir neturintiems galimybės maitintis kitose viešojo maitinimo įstaigose, sudaromos sąlygos maitintis ikimokyklinio ugdymo įstaigoje, nustatomas įkainis, 20 proc. didesnis už **5** ~~4~~ punkte nustatytą didžiausią atitinkamą mokesčio dydį.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_